Vier liggame by goudmyn opgespoorFoto: @crimeairnetwork, Twitter Die liggame van vier vermeende onwettige myners is Saterdag by ŉ goudmyn in Benoni, Gauteng, opgespoor. “Veiligheidswagte het omstreeks 09:00 verskeie patroondoppies naby die liggame opgespoor,” het lt.kol. Lungelo Dlamini, woordvoerder van die polisie in Gauteng, gesê. Veldmotorfietsryers het glo vroeër op die liggame afgekom, maar die veiligheidswagte van die myn het die polisie ontbied. Die mans is op teregstelwyse agter in die kop doodgeskiet. Die motief vir die moord is nog nie bekend nie. Die polisie ondersoek ŉ saak van moord. Niemand is nog in verband met die moord in hegtenis geneem nie. Die liggame is nog nie uitgeken nie. -SAPA